Наталля Віктараўна Стасюк

Наталля Віктараўна Стасюк (нар. 21 студзеня 1969, Капаткевічы, Гомельская вобласць) — савецкая і беларуская вяслярка, выступала за зборныя СССР, СНД і Рэспублікі Беларусь па акадэмічным веславанні ў канцы 1980-х — пачатку 2000-х гадоў. Бронзавы прызёр летніх Алімпійскіх гульняў у Атланце, уладальніца срэбранага і бронзавага медалёў чэмпіянатаў свету, шматразовая пераможца і прызёр этапаў Кубка свету, усесаюзных, рэспубліканскіх і моладзевых рэгат. На спаборніцтвах прадстаўляла Гомельскую вобласць, заслужаны майстар спорту Рэспублікі Беларусь.

 Біяграфія 
Нарадзілася 21 студзеня 1969 года ў г.п. Капаткевічы Гомельскай вобласці БССР. Скончыла Гомельскі дзяржаўны універсітэт імя Францыска Скарыны, дзе вучылася на факультэце фізічнай культуры.

 Спартыўная кар’ера 
Актыўна займацца акадэмічным веславаннем пачала ў раннім дзяцінстве, праходзіла падрыхтоўку ў гомельскай спецыялізаванай дзіцяча-юнацкай школе алімпійскага рэзерву № 4 і ў гомельскім дзяржаўным вучылішчы алімпійскага рэзервуhttps://ru.wikipedia.org/wiki/Стасюк,_Наталья_Викторовна.

Першага сур’ёзнага поспеху дабілася ў 1987 годзе, у заліку рулявых васьмёрак выйграла сярэбраны медаль на моладзевым чэмпіянаце свету ў Кёльне. На дарослым міжнародным узроўні дэбютавала ў сезоне 1991 года, калі ўвайшла ў асноўны склад савецкай нацыянальнай зборнай і пабывала на сусветным першынстве ў Вене, адкуль прывезла ўзнагароду срэбнага годнасці, выйграную ў распашных васьмёркахhttps://ru.wikipedia.org/wiki/Чемпионат_мира_по_академической_гребле_1991.

Пазней прайшла адбор у так званую Аб’яднаную каманду, сабраную з спартоўцаў былых савецкіх рэспублік для ўдзелу ў летніх Алімпійскіх гульнях 1992 г. у Барселоне. У складзе васьмімесны экіпажа здолела выйсці ў фінал, аднак, у вырашальным заездзе фінішавала толькі чацвёртай, крыху не дацягнуўшы да прызавых пазіцыйhttps://www.noc.by/olympic-games/belarus/statistics/1992/.

Пасля распаду Савецкага Саюза працягнула выступаць за зборную Беларусі. Так, у 1993 годзе адправілася з камандай на чэмпіянат свету ў чэшскі горад Рачыцэ, дзе заняла пятае месца ў рулявых васьмёрках і сёмае ў бязрульных чацвёркахhttps://ru.wikipedia.org/wiki/Чемпионат_мира_по_академической_гребле_1993.

Праз год спаборнічала на сусветным першынстве ў амерыканскім Індыянапалісе: паказала пяты вынік у рулявых васьмёрках і шосты ў бязрульных чацьвёркахhttps://ru.wikipedia.org/wiki/Чемпионат_мира_по_академической_гребле_1994. Яшчэ праз год на чэмпіянаце свету ў фінскім Тамперэ выйграла бронзавы медаль у заліку бязрульных чацвёрак. Таксама была трынаццатай у бязрульных двойках і пятай у рулявых васьмёркахhttps://ru.wikipedia.org/wiki/Чемпионат_мира_по_академической_гребле_1995.

Дзякуючы чарадзе удалых выступленняў уганаравалася права абараняць гонар краіны на летніх Алімпійскіх гульнях 1996 года ў Атланцеhttps://be.m.wikipedia.org/wiki/Летнія_Алімпійскія_гульні_1996. Заваявала ў праграме распашных васьмёрак бронзавы медаль, прапусціўшы наперад толькі экіпажы з Румыніі і Канады.

На розных этапах Кубкаў свету 1997 года, 1998 і 1999 гадоў Стасюк неаднаразова станавілася пераможцай і прызёрам. На чэмпіянаце свету ў французскай Савоі ў парных чацвёрках прыйшла да фінішу пятайhttps://ru.wikipedia.org/wiki/Чемпионат_мира_по_академической_гребле_1997, на наступным сусветным першынстве, якое прайшло ў Кёльнеhttps://ru.wikipedia.org/wiki/Чемпионат_мира_по_академической_гребле_1998, у той жа дысцыпліне была восьмай, гэтак жа выступіла і на першынстве свету ў канадскім Сэнт-Катаринсеhttps://ru.wikipedia.org/wiki/Чемпионат_мира_по_академической_гребле_1999. У 2000 годзе на этапе Кубка свету ў Мюнхене выйграла ў парных чацвёрках бронзу, аднак, неўзабаве рашэннем Міжнароднай федэрацыі вяслярнага спорту была пажыццёва дыскваліфікавана за ўжыванне допінгу: падчас трэніровачных збораў у Брэсце ў яе крыві выявілі сляды анаболікаў метылтэстастэронаhttps://www.sovsekretno.ru/articles/zolotaya-likhoradka-olimpiada-2000/ .

На гэтым яе кар’ера прафесійнай спартсменкі фактычна скончылася.

 Узнагароды 
 заслужаны майстар спорту Рэспублікі Беларусь (1997)Указ Прэзідэнта Рэспублікі Беларусь ад 4 чэрвеня 1997 года № 315 «Аб прысваенні групе спартсменаў ганаровага звання „Заслужаны майстар спорту Рэспубліі Беларусь“».

 Спасылкі 
 https://worldrowing.com/athlete/da8b535a-c5e5-4111-b479-d36721ed266a 
 https://web.archive.org/web/20200417155131/https://www.sports-reference.com/olympics/athletes/st/nataliya-stasyuk-1.html

Катэгорыя:Весляры (акадэмічнае веславанне) Беларусі
Катэгорыя:Весляры (акадэмічнае веславанне) на летніх Алімпійскіх гульнях 1996 года
Катэгорыя:Бронзавыя прызёры летніх Алімпійскіх гульняў 1996 года
Катэгорыя:Чэмпіёны свету па акадэмічным веславанні